الإدعاء
بوست منتشر بشكل كبير بيقول: "عدد الشباب المصري اللي تزوج مغربيات في2017 هو 17000 شاب، وعدد الشباب المصري اللي تزوج من  تونسيات لسنة 2017، 15400 شاب...وفي المقابل أصبح عندنا 13.5 مليون عانس جاوزت سن الـ 30 سنة بدون زواج، مع أكتر من 5.9 مليون مطلقة خلفوا  11 مليون شقاق".
– الكلام ده غير صحيح. عدد المصريين الذين تزوجوا من جنسيات عربية أخرى خلال سنة 2017 هو 3203 شخص فقط، بحسب الجهاز المركزي للتعبئة العامة والإحصاء. بالتالي الأرقام المذكورة عن أعداد المصريين المتزوجين من مغربيات وتونسيات غير صحيحة.
– وفقًا لدراسة صادرة عن الجهاز المركزي للتعبئة العامة والإحصاء، في يونيو 2019، فإن 24.8 ألف مصري فقط تزوجوا من نساء عربيات وأجنبيات، خلال الفترة من عام 2013 إلى 2017، وليس نصف مليون شخص كما يدعي البوست.
– رقم الـ13.5 مليون اللي موجود في البوست المنتشر هو عدد غير المتزوجين في مصر كلها ذكور وإناث من سن (18 حتي 75 سنة)، اللي وصل نحو 13.6 مليون بحسب التعداد السكاني لمصر سنة 2017 (8.9 مليون ذكر و4.7 مليون أنثى).
– عدد الإناث غير المتزوجات وسنهم بين 30 و40 سنة هو 445.749، وبالنسبة للذكور غير المتزوجين في نفس الفئة العمرية هو مليون و 24 ألف.
– عدد السيدات المطلقات 462 ألف سيدة، وفق إحصاء عام 2017، وليس 5.9 مليون مطلقة كما يدعي البوست.
– دي مش أول مرة تنتشر بيانات غلط عن أعداد حالات الزواج والطلاق في مصر، سبق قبل كده وانتشرت أكثر من مرة، وإحنا صححنا الشائعات دي في وقتها.